शिवसेना पंजाब 26 जनवरी से शुरू करेगी रोष मार्च
{चंडीगढ़ में सीएम बादल के आवास तक चलेगा मार्च : दुर्गा गुप्ता
पालिटिकलरिपोर्टर। खन्ना
शिवसेनापंजाब ने गणतन्त्र दिवस पर 26 जनवरी को अमृतसर से चंडीगढ़ में सीएम परकाश सिंह बादल की कोठी तक रोष मार्च निकालने का फैसला किया है। पंजाब में हिन्दुओं की अनदेखी के आरोप के साथ पार्टी यह मार्च निकाल रही है। मजदूर सेना पंजाब के प्रधान दुर्गा गुप्ता ने इसके जानकारी मंगलवार को प्रेस कान्फ्रेसं में दी। उन्होंने कहा कि हर राजनितिक दल ने 2017 एक लिए चुनावी बिसात बिछानी शुरू कर दी है, लेकिन हिन्दुओं की तरफ किसी पार्टी का ध्यान नहीं है।गुप्ता ने कहा कि मार्च अमृतसर के जलियावाला बाग़ से शुरू होगा और पंजाब के विभिन्न शहरों से होते हुए सीएम बादल के आवास पर पहुंचेगा। शिवसेना की प्रमुख मांग पंजाब में हिन्दू महा पंचायत को मान्यता देना है। पंजाब में गौमाता की रक्षा के लिए गैशालाएं खोली जाए। पंजाब में आतंकवाद पीड़ित हिन्दू समाज को मुआवजा मिले। हिन्दू व्यापारियों पर टैक्स की मार बंद की जाए। प्राचीन मन्दिरों की सम्भाल के लिए पॉलिसी बनाई जाए। उन्होंने कहा कि मार्च में शामिल होने के लिए खन्ना और फतेहगढ़ साहिब से 51 गाड़ियों का काफिला अमृतसर 25 दिसम्बर को रवाना होगा। इस अवसर पर जिला प्रधान अनुज गुप्ता, खन्ना चेयरमैन रामचन्द्र सिंह, संगठन मंत्री विक्की थापर, सर्कल प्रधान फूल सिंह, भारती, धनंजय कुमार गुप्ता, सुमित कुमार भी मौजूद रहे।
बातचीत करते दुर्गा गुप्ता और अन्य।
awa_Deva hin_Deva mai_Deva hin_Deva hin_Deva